סלע שלוש האחיות (The Three Sisters)–מה שהפך ברבות השנים לסמלה הלא רשמי של קטומבה ושל כל אזור הבלו מאונטינז הוא סלע ענק או למעשה שלושה עמודי סלע הנקראים שלוש האחיות. עמודי הסלע היוצאים מתוך הצוק אל תוך העמק מעוצבים בגבהים שונים ולכן נקראו "שלוש האחיות". עיצובם הייחודי של הסלעים והיותם חריגים בקו הנוף ובצוק שהוא בדרך כלל תלול וישר הופכים אותם למושא צילום ותצפית אהוב על התיירים. ניתן מאזור האקו פוינט לצאת למסלול הליכה קצר לכיוון "האחות הקטנה" או "האחות הראשונה". פנו מזרחה מנקודת האקו פוינט, והמשיכו ללכת לאורך השילוט עד שתגיעו לתצפית מול האחות הקטנה, משם תוכלו לרדת במסלול מפרך (The Giant Stairs)של מדרגות אבן אל תוך האחות הראשונה.
מפלי קטומבה (Kattomba Cascades)–המפלים של קטומבה הנמצאים בחלקה המערבי של העיר נופלים מגובה רב במורד הצוק הם אטרקציה טבעית נפלאה. ניתן לצפות בהם הן מנקודות התצפית הפזורות מסביב לאתר והן באמצעות רכבל ה- SkyWayהמרשים החוצה את התהום ממש מול המפלים ומספק נקודת תצפית מרהיבה עליהם כמו שמעולם לא ראיתם!
שביל הצוק (Prince Henry Cliff Walk)–שביל הצוק כשמו כן הוא, שביל הליכה נפלא החובק את כל קו הצוק שמהווה את קו הגבול של קטומבה. הצוק התוחם את קטומה מדרום הוא תלול וצופה מגובה רב על עמק יפיפה ואין סופי של יערות, גבעות והרים הנמוכים ממנו בהרבה. נפלא ללכת ביום שמש יפה לאורך השביל ולהתפעל מהנוף. השביל מותאם להליכה ואינו מוגדר כמסלול הליכה קשה. יש בו לכל אורכו גדרות בחלקים המסוכנים והתלולים על מנת להבטיח שהליכתכם בו תהיה נעימה ובטוחה. בנוסף פזורות לכל אורכו נקודות תצפית מגודרות ורמפות תצפית מבעד לצמחייה על מנת שתוכל להתרשם ולהתפעל מהנוף. כל האטרקציות של קטומבה לרבות נקודת האקו פוינט שלובות בתוך שביל הצוק. אם תרצו תוכלו לעשות רק חלק משביל הצוק ובהחלט אין צורך לעשות את כולו (שכן אורכו הוא מספר קילומטרים). גם הליכה של קטע ממנו (מומלץ מאזור מפלי קטומבה אל האקו פוינט, או מאזור נקודת התצפית Honeymoon Lookoutלכיוון האקו פוינט).
Scenic World– האטרקציה המתוירת והמומלצת ביותר בכל אזור הבלו מאונטנז. בחלקה המערבי של קטומבה לא הרחק מאזור מפלי קטומבה מצויות שלוש אטרקציות נפלאות של רכבל שמיים עם רצפת זכוכית שקופה (SkyWay)רכבת המכרות התלולה בעולם (RailWay)ורכבל נפלא המעלה את המבקרים מתוך העמק בחזרה אל מעלה הצוק (CableWay)בנוסף הותאמו באזור מסלולי הליכה בתוך יערות הגשם הסבוכים שם ניתן ליהנות מהחי והצומח הנפלאים שהעמק העצום של הבלו מאונטינז מכיל. מדובר על חוויה של מספר שעות שכוללת את שלושת האטרקציות והיא מומלצת מאוד לכל המשפחה! שעות פתיחה: 10:00-17:00, מחיר כניסה לשלוש האטקרציות: 35$ (אוסטרלי) למבוגר, 16$ (אוסטרלי) לילד.